EUROOPA KOMISJON Brüssel,8.11.2022 COM(2022) 594 final KOMISJONI ARUANNE EUROOPA PARLAMENDILE JA NÕUKOGULE EAGFi kulude kohta



















Varajase hoiatamise süsteem nr 7-10/2022



Sisukord 1.EAGFi 2022. aasta eelarvemenetlus 2.EAGFi sihtotstarbeline tulu 3.Märkused EAGFi 2022. aasta eelarve esialgse täitmise kohta 3.1. Turumeetmed 3.2. Otsetoetused 4.EAGFi sihtotstarbeliste tulude rakendamine 5.Järeldused Lisa: EAGFi assigneeringute esialgne kasutamine seisuga 31. august 2022 1.EAGFi 2022. aasta eelarvemenetlus Euroopa Parlament võttis 24. novembril 2021 vastu Euroopa Liidu 2022. aasta üldeelarve. Eelarvepeatükis 08 02 „Euroopa Põllumajanduse Tagatisfond (EAGF)“ on kavandatud 40 365 miljonit eurot kulukohustuste assigneeringuid ja 40 389 miljonit eurot maksete assigneeringuid. Mõlemat liiki assigneeringute erinevate summade põhjus on liigendatud assigneeringute kasutamine teatavate komisjoni poolt otseselt rakendatavate meetmete puhul. Need on peamiselt seotud põllumajandustoodete müügiedenduse, poliitilise strateegia, kooskõlastus- ja auditimeetmetega. 2.EAGFi sihtotstarbeline tulu Vastavalt määruse (EL) nr 1306/2013 artikli 43 sätetele moodustab raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja eeskirjade eiramisest tulenev tulu EAGFi kulude rahastamiseks määratud sihtotstarbelise tulu. Kõnealuste sätete kohaselt võib sihtotstarbelise tuluga katta EAGFi mis tahes kulude rahastamist. Eelarveaastal kasutamata jäänud tulu kantakse automaatselt üle järgmisse eelarveaastasse . EAGFi 2022. aasta eelarve hõlmab järgmist: ·komisjoni viimased prognoosid turumeetmete ja otsetoetustega seotud rahastamisvajaduste kohta

·ning prognoosid eelarveaasta jooksul laekuva sihtotstarbelise tulu kohta. Oma ettepanekus EAGFi 2022. aasta eelarveassigneeringute kohta võttis komisjon arvesse eeldatava sihtotstarbelise tulu kogusummat. Komisjon taotles, et 2022. aasta eelarvesse kantakse assigneeringud, mille summa arvutamiseks lahutatakse hinnanguline sihtotstarbeline tulu hinnanguliselt vaja minevast summast. Eelarvepädevad institutsioonid võtsid vastu EAGFi 2022. aasta eelarve, milles on arvesse võetud eeldatavasti laekuvat sihtotstarbelist tulu. 2022. aasta eelarve koostamise ajal hindas komisjon sihtotstarbelise tulu kogusummaks 551 miljonit eurot. Kuna ei eeldata ülekandmist 2021. aastast 2022. aastasse, siis prognoositi, et kogu summa kogutakse eelarveaasta jooksul. Assigneeringute taotlemisel põhitoetuskava jaoks (punkt 08 02 05 04) võttis komisjon arvesse kõnealust prognoositud tulu. Kõnealuse kava jaoks heakskiidetud assigneeringute ja sihtotstarbelise tulu summa on 14 811 miljonit eurot. Käesoleva aruande lisas on esitatud 2022. aasta eelarve esialgne täitmine ja selle võrdlus eeldatava kuluprofiiliga. 3.Märkused EAGFi 2022. aasta eelarve esialgse täitmise kohta Käesoleva aruande lisas on esitatud eelarve esialgne täitmine ajavahemikul 16. oktoobrist 2021 kuni 31. augustini 2022. Võrdlus on tehtud määruse (EL) nr 1306/2013 artikli 28 kohaselt loodud varajase hoiatamise süsteemi kuluprofiili rakendamise taseme põhjal. 3.1.Turumeetmed Assigneeringute kasutamine sekkumisteks põllumajandusturgudel oli kasutusprofiiliga võrreldes veidi suurem (74,2 miljonit eurot). See on peamiselt tingitud erakorraliste toetusmeetmete eelarverea (08 02 03 11) täitmisest, mille puhul eelarvet ei olnud ette nähtud ja kriisireservist ümberpaigutamist ei kajastata varajase hoiatamise süsteemis. Põllumajandustoodete müügiedendusmeetmete (08 02 03 02) rakendamine on 38,0 protsendipunkti (–33,8 miljonit eurot) alla tarbimisprofiili, samas kui põllumajandustoodete müügiedendus – multiprogrammide (08 02 03 03) rakendamine on 90,1 protsendipunkti (87,3 miljonit eurot) profiilist kõrgem. Viimane on otsekulude eelarvepunkt ja selle puhul oli suurem osa eelarvest profiilis ette nähtud siduda kulukohustustega septembris. Koolikavade (08 02 03 04) rakendamine oli 2022. aasta augusti lõpus profiilist maha jäänud ligikaudu 7,1 miljonit eurot (–3,8 protsendipunkti). Oliiviõliga seotud kulud (08 02 03 05) on 6,5 protsendipunkti (2,8 miljonit eurot) suuremad kui tarbimisprofiil. Puu- ja köögivilja (08 02 03 06) puhul on seni deklareeritud kulud 88,4 miljonit eurot (–9,5 protsendipunkti) väiksemad kui augusti lõpus kuluprofiili järgi eeldati. Veinisektori toetusprogrammide (08 02 03 07) puhul on seni deklareeritud kulud 53,1 miljonit eurot (5,2 protsendipunkti) suuremad kui kuluprofiil. Eelarves ei olnud algselt ette nähtud ühtegi summat riiklikele ja eraladustusmeetmetele (08 02 03 10) ega erakorralistele meetmetele (08 02 03 11). Võttes arvesse erinevaid turuhäireid põhjustavaid kriise, võeti vastu komisjoni delegeeritud määrus (EL) 2022/467 ja komisjoni rakendusmäärus (EL) 2022/470. Liikmesriigid teatasid 17 miljoni euro suurustest sealihaturu ladustamismeetmetest eelarvepunktis 08 02 03 10. Kuni aasta lõpuni prognoosisid liikmesriigid kulude suuruseks 8,4 miljonit eurot. Pärast komisjoni delegeeritud määruse (EL) 2022/467 vastuvõtmist eraldati erakorraliste meetmete eelarvepunktile kokku 500 miljonit eurot, sealhulgas 350 miljonit eurot kriisireservist ümber paigutatud assigneeringuid. See on esimene kord, kui kriisireserv kasutusele võetakse. Augusti lõpus ulatusid selle eelarverea kulud 59,4 miljoni euroni. Kokkuvõttes prognoosisid liikmesriigid, et nad rakendavad 485,2 miljonit eurot, mis toob kaasa peaaegu täieliku rakendamise enne rahastamiskõlblikkuse lõplikku kuupäeva, s.o 30. septembrit 2022. Eespool loetletud meetmete kuluprofiili erinevusi peetakse praegu ajutiseks, kuna enamik prognoositud summadest kasutatakse eelduste kohaselt ära aasta lõpuks.